E-pasta vēstules nosaukums:

Par pārslimojušo iedzīvotāju vakcināciju pret Covid-19

E-pasta vēstules teksts:

Labdien!

Nacionālais veselības dienests informē, ka no šodienas, 21.jūlija, vakcinēšanās sertifikāts Covid-19 pārslimojušiem iedzīvotājiem ir pieejams, saņemot vienu vakcīnas devu no divu devu Covid-19 vakcīnas 180 dienu laikā pēc laboratoriski apstiprināta pozitīva Covid-19 testa.

Tātad, lai veidotos vakcinēšanās sertifikāts Covid-19 pārslimojušiem iedzīvotājiem, e-veselībā ir jābūt datiem par:

* laboratoriski apstiprinātu pozitīvu Covid-19 testu;
* vienu (pirmo) vakcīnas devu no divu devu Covid-19 vakcīnas.

Vakcīnas devai ir jābūt 180 dienu laikā pēc laboratoriski apstiprināta pozitīva Covid-19 testa.

Ar cieņu

Nacionālais veselības dienests